বিতর্কিত ও আপত্তিকর মন্তব্যের কারণে সমালোচিত মাওলানা সাদের আগমন ঠেকাতে বুধবার সকাল থেকে উত্তরা এলাকার বিভিন্ন মসজিদে এবং বিশেষ করে এয়ারপোর্ট এলাকার মসজিদগুলোতে আলেম ওলামা ও মাদরাসার শিক্ষক শিক্ষার্থীরা জড়ো হয়ে বিমানবন্দরের সামনে ঢাকা-ময়মনসিংহ মহাসড়কে বিক্ষোভ করছেন। তাবলিগ জামাত অনুসারীগণ মাওলানা সাদ কান্ধলভীর বাংলাদেশে আগমনের বিরুদ্ধে স্লোগান দিতে থাকে।